CELEX: 32021D2059
Language: lt
Date: 1637625600000
Title: Politinio ir saugumo komiteto sprendimas (BUSP) 2021/2059 2021 m. lapkričio 23 d. dėl leidimo vykdyti Europos Sąjungos karinę operaciją Viduržemio jūroje (EUNAVFOR MED IRINI) pakartotinio patvirtinimo (EUNAVFOR MED IRINI/5/2021)

2021 11 26   
               
               
                  LT
               
               
                  Europos Sąjungos oficialusis leidinys
               
               
                  L 422/3
               
            
         POLITINIO IR SAUGUMO KOMITETO SPRENDIMAS (BUSP) 2021/2059
         2021 m. lapkričio 23 d.
         dėl leidimo vykdyti Europos Sąjungos karinę operaciją Viduržemio jūroje (EUNAVFOR MED IRINI) pakartotinio patvirtinimo (EUNAVFOR MED IRINI/5/2021)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2020 m. kovo 31 d. Tarybos sprendimą (BUSP) 2020/472 dėl Europos Sąjungos karinės operacijos Viduržemio jūroje (EUNAVFOR MED IRINI) (1), ypač į jo 8 straipsnio 3 dalį,
         kadangi:
         
                     (1)
                  
                  
                     2020 m. kovo 31 d. Taryba priėmė Sprendimą (BUSP) 2020/472, kuriuo buvo nustatyta ir pradėta Europos Sąjungos karinė operacija Viduržemio jūroje (toliau – EUNAVFOR MED IRINI) laikotarpiui iki 2021 m. kovo 31 d.;
                  
               
                     (2)
                  
                  
                     Sprendimo (BUSP) 2020/472 8 straipsnio 3 dalyje numatyta, kad, nepaisant to laikotarpio, leidimas vykdyti operaciją turi būti pakartotinai tvirtinamas kas keturis mėnesius ir kad Politinis ir saugumo komitetas turi pratęsti operaciją, nebent remiantis pagrįstais įrodymais, surinktais pagal operacijos plane nustatytus kriterijus, būtų nustatyta, kad operacijos jūrų išteklių panaudojimas yra migracijos traukos veiksnys;
                  
               
                     (3)
                  
                  
                     2021 m. kovo 26 d. Taryba priėmė Sprendimą (BUSP) 2021/542 (2), kuriuo operacija pratęsta iki 2023 m. kovo 31 d., taikant tą pačią pakartotinio patvirtinimo procedūrą;
                  
               
                     (4)
                  
                  
                     operacijos vadas kas mėnesį teikė ataskaitas dėl traukos veiksnių;
                  
               
                     (5)
                  
                  
                     leidimas vykdyti operaciją turėtų būti pakartotinai patvirtintas šeštam jos įgaliojimų termino keturių mėnesių laikotarpiui ir atitinkamai turėtų būti pratęsta operacija,
                  
               PRIĖMĖ ŠĮ SPRENDIMĄ:
         
            1 straipsnis
            Leidimas vykdyti EUNAVFOR MED IRINI pakartotinai patvirtinamas ir operacija pratęsiama nuo 2021 m. gruodžio 1 d. iki 2022 m. kovo 31 d.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. lapkričio 23 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 101, 2020 4 1, p. 4.
         
            (2)  2021 m. kovo 26 d. Tarybos sprendimas (BUSP) 2021/542, kuriuo iš dalies keičiamas Sprendimas (BUSP) 2020/472 dėl Europos Sąjungos karinės operacijos Viduržemio jūroje (EUNAVFOR MED IRINI) (OL L 108, 2021 3 29, p. 57).